DEĊIŻJONI TAL-KUMMISSJONI
ta’ l-14 ta' Jannar 2005
li temenda d-Deċiżjoni 2001/556/KE dwar l-inklużjoni ta’ stabbilimenti fl-Indja fil-listi proviżjorji ta’ stabbilimenti ta’ pajjiżi terzi li minnhom l-Istati Membri huma awtorizzati li jimportaw ġelatina maħsuba għall-konsum mill-bniedem
(notifikata bid-dokument numru C(2004) 4543)
(Test b'rilevanza għaż-ŻEE)
(2005/33/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta' Ġunju 1995 dwar il-kondizzjonijiet biex isiru, għall-perjodu proviżorju, listi proviżorji ta' stabbilimenti ta' pajjiżi terzi li minnhom l-Istati Membri huma awtorizzati li jimportaw ċerti prodotti li joriġinaw mill-annimali, prodotti tal-ħut jew molluski bivalvi ħajjin (1), u b'mod partikolari Artikolu 2(4) tagħha,
Billi:
(1)
Id-Deċiżjoni tal-Kummissjoni 2001/556/KE tal-11 ta' Lulju 2001 li tispeċifika listi proviżorji ta' stabbilimenti ta’ pajjiżi terzi li minnhom l-Istati Membri jawtorizzaw importazzjoni ta’ ġelatina maħsuba għall-konsum mill-bniedem (2) tistipula listi proviżjorji ta’ stabbilimenti f’pajjiżi terzi li minnhom l-Istati Membri huma awtorizzati li jimportaw ġelatina maħsuba għall-konsum mill-bniedem.
(2)
L-Indja pprovdiet lista ta’ stabbilimenti li jipproduċu l-ġelatina maħsuba għall-konsum mill-bniedem li għalihom l-awtoritajiet responsabbli jiċċertifikaw li l-istabbilimenti huma konformi mar-regoli tal-Komunità.
(3)
Għalhekk, dawn l-istabbilimenti għandhom jinkludu fil-listi stipulati fid-Deċiżjoni 2001/556/KE.
(4)
Billi spezzjonijiet fuq il-post tal-istabbilimenti kkonċernati għadhom ma sarux, importazzjoni minnhom m’għandhiex tkun eliġibbli għal kontrolli fiżiċi mnaqqsa skont id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (3).
(5)
Id-Deċiżjoni 2001/556/KE għandha għalhekk tkun emendata skont dan.
(6)
Il-miżuri previsti f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
l-Anness tad-Deċiżjoni 2001/556/KE hu emendat skont l-Anness għal din id-Deċiżjoni.
Artikolu 2
Din id-Deċiżjoni għandha tapplika mit-23 ta' Jannar 2005..
Artikolu 3
Din id-Deċiżjoni hi indirizzata lill-Istati Membri.
Magħmula fi Brussell, 14 ta' Jannar 2005.